ועדת הכספים, כנסת 20, פרוטוקול מספר 660, 2017-02-28 11:40

משה גפני: אנחנו עוברים להצעת חוק ניירות ערך (תיקון מס' 61) (רישום צולב), התשע"ו-2016.

משה גפני: מי מציג את הצעת החוק?

<שרה קנדלר: אנחנו מדברים על הצעת חוק ניירות ערך (רישום צולב), התשע"ו-2016.

<שרה קנדלר: כולנו מודעים בשנים האחרונות לכך שהייתה ירידה בהיקפי המסחר בבורסה, במסחר החברות הנסחרות בה ואז יש פחות אפשרויות השקעה של הציבור בישראל.

<שרה קנדלר: לכן ניסינו לקדם את ההצעה הזאת ביחד עם הבורסה, הצעה שתאפשר מה שנקרא cross listing, שתאפשר רישום בבורסה המקומית של מניות שנסחרות בבורסות זרות בצורה כפויה, כלומר בלי הסכמתם.

<שרה קנדלר: אנחנו רושמים אותם למסחר אצלנו.

<שרה קנדלר: בשלב זה אנחנו מדברים על ניירות ערך שנסחרים בנאסד"ק וב"ניו יורק סטוק אקסצ'יינג'".

<שרה קנדלר: בעצם לא יחולו עליהם הדרישות של הדין הישראלי, דרישות הגילוי והתשקיף, ואנחנו מקווים שהדבר יגביר את הסחירוּת והנזילוּת בבורסה וינגיש לציבור בישראל את המסחר במניות זרות.

<שרה קנדלר: יהיה קל יותר לסחור במניות הזרות שיירשמו פה בבורסה גם בשעות המסחר, בקווי המסחר, במטבע המסחר, כלומר זה יהיה נגיש יותר לציבור.

<שרה קנדלר: זה הצד האחד.

<שרה קנדלר: הצד השני הוא שניסינו להגביל את זה, בשלב הראשון לפחות, גם לבורסות הגדולות והידועות וגם למניות גדולות מאוד.

<שרה קנדלר: אל"ף, כי אנחנו לא רוצים לפגוע בשוק המקומי, ובי"ת, בגלל שההגנה שניתנת לציבור בישראל באותן מניות היא הגנה פחוּתה מן ההגנה שניתנת בדין הישראלי.

<שרה קנדלר: הגילוי והפיקוח והזכויות של המשקיעים הם לא אותו דבר.

<שרה קנדלר: לכן בהצעה הזאת אנחנו דורשים בידול, שהציבור שקונה את המניות הזרות האלה בבורסה בישראל יידע שזה לא מניות ישראליות שמפוקחות, זה יהיה בזירה נפרדת.

משה גפני: כאשר הגשתם את הצעת החוק הזאת היה איזה דבר שעמד על הפרק?

משה גפני: רצו לקנות מניות של "גוגל"?

<שמואל האוזר: התכלית של הצעת החוק, אחרי כל מה ששרה קנדלר אמרה שמאוד-מאוד חשוב לציין, היא שאדם שהיום רוצה לקנות מניית "גוגל" או מניה של "מיקרוסופט", מניה מחוץ לארץ, כדי לקנות הוא צריך ללכת לברוקר זר ולשלם עלויות גבוהות יותר.

<שמואל האוזר: אנחנו מנגישים לו את זה בעלויות זולות יותר.

<שמואל האוזר: זה התכלית של הצעת החוק.

<שמואל האוזר: אבל כיוון שזה מסחר בבורסה בתל-אביב אז יכול להיות איזה מצג שאדם חושב שיש איזו הגנה, אבל אין הגנה.

<שמואל האוזר: צריך לזכור, אין הגנה למניות האלה.

<שמואל האוזר: המשמעות היא, בגלל שאין הגנה אמרנו: אנחנו לוקחים חברות מאוד-מאוד גדולות, בשווי מעל 50 מיליארד דולר, רק 50 החברות הכי גדולות, כי אלה חברות שתשומת הלב הציבורית בארצות-הברית ובעולם, הפיקוח הציבורי אינטנסיבי מאוד ויש שם אנליסטים רבים וכן הלאה.

<שמואל האוזר: לכן אנחנו מאמינים במהלך הזה.

<שרה קנדלר: חשוב להגיד שתנאי נוסף ששכחתי לציין הוא שהן מניות שאין להן זיקה לישראל.

<שרה קנדלר: לא רצינו שזה יפגע בבורסה המקומית ובחברות הישראליות, אלא רק מניות שהן באמת זרות ואין להן זיקה.

משה גפני: יש מקרים כאלה?

<שרה קנדלר: קודם כול, יש בורסות שעושות את זה בעולם.

משה גפני: לא בעולם.

משה גפני: פה.

<שרה קנדלר: פה לא, כי זה אסור.

<שמואל האוזר: יש אנשים שקונים את המניות האלה, אבל הם קונים אותן בעלויות גבוהות יותר.

<שמואל האוזר: זה כל הסיפור כאן.

<שמואל האוזר: אנחנו מנגישים להם את זה.

<שמואל האוזר: אבל כשהם קונים אנחנו לא רוצים שאולי יתקבל מצג שווא ולכן אנחנו מציינים את זה ומרשים את זה רק למניות הגדולות מאוד.

משה גפני: יש הערות?

<נירית איבי: רציתי להוסיף, אנחנו מסתכלים על קניית מניות זרות בישראל.

<נירית איבי: משיח שערכנו גם עם המוסדיים וגם עם ברוקרז'ים ישראלים בעצם אנחנו עושים פה הטבה כפולה, גם הטבה בציטוט שער החליפין וגם הטבה בחיסכון הסוכן הזר.

<נירית איבי: זה דבר שרציתי שיונח על השולחן כדי שתראו את כל התמונה.

<נירית איבי: בעצם כאשר "גוגל" מצוטטת בנאסד"ק אז היא מצוטטת בדולרים.

<נירית איבי: כדי שהמוסדי יקנה אותה, הוא יכול לקנות את זה בחשבון הדולרי, הוא יכול גם לקנות את זה בשקלים.

<נירית איבי: כדי לקנות בשקלים הוא צריך לקנות דולרים ואז לעשות את קניית המניה.

<נירית איבי: לכן רצינו לחסוך את נטל העמלות גם בהמרת המטבע.

<אילן פלטו: אני מאיגוד החברות הציבוריות.

<אילן פלטו: התלבטנו בהתחלה כשראינו את הצעת החוק הזאת, כי מחד זה יגדיל נזילות בפעילות בבורסה, יביא פעילות ואולי יסחוב גם את החברות הישראליות.

<אילן פלטו: מצד שני, קצת יגמד את החברות הישראליות הקיימות במסחר בבורסה.

<אילן פלטו: אנחנו חושבים בסופו של דבר שמן הראוי שבמקביל להצעת החוק הזאת יביאו גם איזשהו עידוד להנפקות של חברות ישראליות כדי קצת לאזן את התמונה.

<אילן פלטו: אני מקווה שנכניס איזשהו עידוד במקביל לזה ואז נעשה מהלך קצת יותר שלם.

משה גפני: מה אתה מציע?

משה גפני: יש משהו ספציפי?

<אילן פלטו: יש לנו הרבה הצעות לעידוד חברות ישראליות בבורסה.

<אילן פלטו: משרד האוצר הביא איזו הצעה בנושא הכרה בהוצאות, מה שנירית איבי הביאה.

משה גפני: ביקשתי שאייל לב-ארי יבדוק את זה.

משה גפני: אנחנו נראה.

<אילן פלטו: אנחנו מאוד תומכים בזה כמובן.

<אילן פלטו: זה בקשה שלנו.

משה גפני: מה זה אומר מבחינתכם?

<אילן פלטו: משום מה הוצאות הנפקה, כשחברה באה להנפיק, על-פי כללי מס הכנסה לא מוכרות כהוצאה.

<אילן פלטו: הן נכנסות לתוך המאזן, מוחבאות באחד הסעיפים וזה לא מוכר כהוצאה לעולמי עד.

<אילן פלטו: ביקשנו כבר לפני כמה שנים מרשות המסים לשנות את זה כדי שיכירו בהוצאות הללו.

<אילן פלטו: להכיר בהוצאות הנפקה כהוצאות מס.

<אייל לב-ארי: מה ממוצע ההוצאות בדרך כלל?

<אילן פלטו: תלוי, זה יכול להגיע לאחוזים בודדים ויכול להגיע ליותר, תלוי בהסכם עם החתם, במה שמשלמים וכולי.

<אייל לב-ארי: מה ממוצע ההנפקות?

<נירית איבי: לא יכול להיות לזה ממוצע כי זה כמו להשוות תפוחים לתפוזים.

<אילן פלטו: ממה שראיתי בהרף עין בהצעה, משום מה, עד שמשרד האוצר כבר מביא משהו באמת חיובי, מגבילים את זה רק עד שנת 2019.

משה גפני: תדע שמשרד האוצר זה לא דבר אחד, זה מחולק לכל מיני דברים, יש טובים ויש טובים פחות, יש טובים בשעה כזו וטובים בשעה אחרת.

רחל עזריה: אם יש טובים פחות אז יש גם טובים יותר.

משה גפני: אז צריך לנצל אותם בשעה שהם טובים.

רחל עזריה: זו דווקא הצעה טובה בכל שעה.

<אילן פלטו: ממה שראיתי מהצד בהצעה של נירית איבי, משום מה מגבילים את זה רק עד שנת 2019.

משה גפני: למה?

<אילן פלטו: אני לא יודע.

<אילן פלטו: אני חושב שזה טעות.

<נירית איבי: אני בודקת את זה עם רשות המסים.

<שרה קנדלר: פה יש חריג לחובת פרסום תשקיף.

<שרה קנדלר: כלומר, על אף שיש פה רישום למסחר אנחנו קובעים שלא יהיה פה צורך בתשקיף.

<שרה קנדלר: בסעיף 35לג4, לאור ההערה של משרד המשפטים אנחנו לא נמחק אלא נוסיף.

<אייל לב-ארי: צריך תחילה פה?

<שרה קנדלר: כן, אני חושבת שלבורסה הייתה הערה בעניין הזה.

דוד אשבל: אני היועצת המשפטית של הבורסה.

דוד אשבל: היינו מבקשים שהתחילה תהיה עם התקנת התקנות במקום קביעת פרק זמן קצוב מראש, לאור היערכות שנדרשת אצלנו, ויש הרבה מאוד היבטים שעדיין לא "סגורים".

דוד אשבל: לפי ההצעה התחילה היא 3 חודשים מיום הפרסום.

דוד אשבל: אנחנו מבקשים שהתחילה תהיה עם פרסום תקנות שמסדירות ומפרטות את עניין המסחר הצולב, עם תחילתן של התקנות.

<שרה קנדלר: אז צריך להוריד את סעיף קטן (א), ובסעיף קטן (ב) לכתוב- - -

<אייל לב-ארי: אבל זה בעצם התקנות המהותיות.

<אייל לב-ארי: בסדר.

משה גפני: מתי להערכתם יהיו תקנות?

<שרה קנדלר: אנחנו עובדים עליהן ביחד עם הבורסה.

משה גפני: כמה זמן זה יימשך, להערכתכם?

משה גפני: בערך, לא התחייבות.

<שרה קנדלר: מספר מועט של חודשים.

משה גפני: כלומר, הפער בין מה שהיא מבקשת, 3 חודשים, לבין תחילת התקנות – זה בערך אותו דבר?

דוד אשבל: כן.

דוד אשבל: יש אצלנו בבורסה תיעדוף לאור התוכנית האסטרטגית, ויש ריבוי של פרויקטים, אז קשה לנו לנקוב בפרק זמן מוגדר.

<נירית איבי: אדוני היושב-ראש, אגיד מה שהבורסה לא יכולה להגיד לפרוטוקול.

<נירית איבי: הבורסה קיבלה מנכ"ל חדש, דרך אגב מצוין, שמוביל את הבורסה למקומות חדשים וטובים.

<נירית איבי: התוכנית האסטרטגית שלה נבחנת היום.

<נירית איבי: היה להם קשה מאוד להתחייב לחודשים מסוימים.

<נירית איבי: לכן גם על דעתו של פרופסור האוזר קבענו שבעת שיסיימו את התקנות, אחרי שהם יראו שעניין סופיוּת הסליקה עובר, שהם יראו איפה הם נמצאים ברמת המסלקה, אם קונים מסלקה חדשה- - -

משה גפני: מה קבעתם, 3 חודשים?

משה גפני: עכשיו אתם משנים.

<נירית איבי: הבוקר כשערכנו את השיחה אמרנו- - -

משה גפני: אתם מתחילים לעבוד מתי שוועדת הכספים קובעת ישיבה, באותו בוקר?

<נירית איבי: חלילה.

<נירית איבי: אני מנסה להגיע כמה שיותר מוכנה לישיבות הוועדה.

משה גפני: אם את אומרת שנכנס מנהל בורסה חדש לפני חודש, בחודש הזה הייתם יכולים לשנות את זה.

<נירית איבי: אנחנו מנסים לעשות כמיטב יכולתנו.

משה גפני: אפשר לשנות את זה.

משה גפני: יש מניעה לשנות?

<שרה קנדלר: לא.

משה גפני: אני מבקש הסבר לגבי התוספת שאת מבקשת, ואני מבקש את התגובה של הרשות ושל הבורסה.

<נירית איבי: מערכת איזונים ובלמים – מאחר ואנחנו מביאים חברות בין-לאומיות להירשם פה בארץ, אמרנו:

<נירית איבי: אנחנו לא רוצים לפגוע או להפחית את התמריצים של חברות מקומיות להנפיק.

<נירית איבי: קבענו הוראת שעה.

משה גפני: כמה כסף אתם תורמים לסעיף הזה, להערכתכם?

<נירית איבי: אנחנו לא יכולים לדעת.

משה גפני: בערך, על אילו סדרי גודל מדובר?

משה גפני: אני בעד, רק תגיד לי מה סדרי הגודל.

<אילן פלטו: צריך להניח קודם כול כמה הנפקות יהיו.

משה גפני: אני מבין את המגבלות.

<אילן פלטו: נניח שיהיו 10 הנפקות בשנה, ושווי כל הנפקה נניח 100 מיליון שקל, והוצאות ההנפקה הן 5% מזה, כלומר 5 מיליון שקל, המס על זה הוא 25%, זה מיליון שקל, 2 מיליון שקל.

<אילן פלטו: סך הכול כ-10 מיליון שקל בשנה.

<אילן פלטו: אבל באמת לא להגביל את זה עד 2019 כי גם החוק לא מוגבל עד 2019.

משה גפני: זאת אומרת, חזרת עם תשובה שלילית ועכשיו את מסבירה.

משה גפני: למה צריך הגבלה?

<אילן פלטו: אז בכל מקרה לא תפסידי.

<אילן פלטו: אם הוא אפקטיבי ויהיו הרבה הנפקות אז זה בסדר, בשביל זה זה נועד.

<אילן פלטו: אם הוא לא יהיה אפקטיבי ולא יהיו הנפקות אז ממילא לא תפסידו כסף.

<אילן פלטו: אז זה לא משנה.

<אילן פלטו: זה גם תיקון שהוא מחויב המציאות בלי שום קשר.

משה גפני: מה עמדת הרשות?

<שמואל האוזר: אנחנו בעד עידוד הבורסה וכל הטבת מס מן הסוג הזה, במיוחד משום שעלותה קטנה מאוד, מבורכת.

<שמואל האוזר: אנחנו גם בעד הטבות מס נוספות.

<שמואל האוזר: אני יודע שמשרד האוצר שוקל אותן בחיוב.

<שמואל האוזר: משרד האוצר מנסה לעודד את השוק הזה.

משה גפני: הבורסה, מה ההתייחסות שלכם?

דוד אשבל: לגבי ההקלה במיסוי – זה חשוב מאוד לפעילות של הבורסה.

דוד אשבל: נשמח מאוד שזה יקודם.

דוד אשבל: זה הכרחי אפילו.

משה גפני: אני מבקש להודיע שאני עומד על ביטול מס יסף בבורסה.

משה גפני: לא שמישהו יגיד עכשיו שעשינו הקלה פה, הקלה שם.

משה גפני: מבחינתי אני הולך על זה בכל הכוח.

משה גפני: אני חושב שזה דבר מחויב המציאות וצריך לעשות אותו.

משה גפני: אני תומך בזה, אני חושב שזה דבר מבורך.

משה גפני: אני לא מבין למה צריך פה מגבלה.

משה גפני: המגבלה מיותרת.

משה גפני: אם מדובר על כך שזה פועל כשורה אז זה פועל כשורה.

משה גפני: אם זה לא פועל אז בלאו הכי המדינה לא משקיעה פה שום דבר כי זה לא עובד.

משה גפני: אפשר תמיד לבוא ולהגיד: אנחנו משנים את דיני המס, גם בהנפקות, גם בכול, אז מכניסים את זה בתוך מערכת שלמה.

משה גפני: אני חושב שצריך להשאיר את זה ללא הגבלה.

<נירית איבי: אדוני היושב-ראש, מכיוון שהנוסח המתואם הגיע גם ממנכ"ל משרד האוצר, תן לי רק לוודא את עמדתו לפני שאני נותנת פה עמדה לוועדה כי בכל זאת אני מייצגת את דעתו.

<נירית איבי: נצטרך 10 דקות נוספות כדי ליצור אתו קשר.

<נירית איבי: אם זה יהיה על דעתו נוכל להתקדם.

משה גפני: אני מחדש את הישיבה.

משה גפני: אני מציע שנאשר קודם את הצעת החוק שהבאתם.

<שרה קנדלר: לפני שמצביעים, יש תיקון נוסח.

<שרה קנדלר: בסעיף 35לג1(א), בפסקה (2), במקום: "על-פי דיווחיו הפומביים" יבוא: "על-פי הדיווחים החלים על התאגיד לפי הדין הזר החל עליו".

<שרה קנדלר: זה שינוי של נוסח שסיכמתי עם הבורסה ועם משרד המשפטים, שיהיה ברור יותר שהדיווחים הם דיווחים שחלים עליו על-פי הדין הזר.

דוד אשבל: דיווחים שמקבילים לדיווחים בבורסה בארץ.

משה גפני: יש בעיה עם זה?

<אייל לב-ארי: לא.

משה גפני: אני עובר להצבעה.

משה גפני: אני רוצה להודיע לפני כן שאני משבח את נירית איבי על שהביאה את ההצעה של הפטור ממס, הכרה בהוצאות צורכי מס הכנסה בהנפקה.

משה גפני: אני סבור וכולם סבורים שזאת הצעה מצוינת והיא צריכה להיות מצורפת לחוק.

משה גפני: מכיוון שמדובר על כך שזה יהיה זמני, רק עד שנת 2020, אני מבקש עוד כמה ימים.

משה גפני: בכל מקרה, אנחנו רואים את זה כאילו זה כבר התקבל.

משה גפני: אנסה לדבר עם מנהל רשות המסים.

משה גפני: אין סיבה שזה יהיה זמני מכיוון שאם רואים שיש עם זה בעיות, לא צריך להיות כל-כך זהיר כמו בנק ישראל לגבי הבנקים, ניתן לבטל את זה בכל רגע נתון.

משה גפני: אין עם העניין הזה בעיה אם חס וחלילה יש פה תקלה, שאני לא מבין איזו יכולה להיות, אבל אם יש תקלה היא יכולה להיות מתוקנת על-ידו מייד.

משה גפני: בשבוע הבא אתחיל להביא מחדש חוקי מסים, ומשה אשר יהיה פה, גם אדבר אתו, אבקש לצרף את העניין הזה לאחד החוקים הבאים.

משה גפני: זה לא בדיוק החוק של המיסוי.

משה גפני: אני מבקש גם ללמוד את העניין הזה.

משה גפני: אני מבקש גם ממך, אילן פלטו, שתדבר על העניין הזה, בגלל שאתה איש מקצוע בנושא ואין צורך בזמניוּת.

משה גפני: אני עובר להצבעה על הצעת חוק ניירות ערך (תיקון מס' 61) (רישום צולב), התשע"ו-2016.

משה גפני: מי בעד אישור הצעת החוק?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 1

משה גפני: נמנעים – אין

משה גפני: אין מתנגדים ואין נמנעים.

משה גפני: למרבה ההפתעה הצעת החוק אושרה פה אחד, לא היה אפילו מתנגד אחד או נמנע אחד, לא הייתה מחלוקת.

משה גפני: תודה רבה.

משה גפני: הישיבה נעולה.